Kanepi Vallavalitsus

Riigimetsa Majandamise Keskus Teie 02.11.2023 nr 3-1.1/2023/6797

Mõisa/3 Sagadi küla, Haljala vald Meie 01.12.2023 nr 6-3/2023/74-1

45403 Lääne-Viru maakond

rmk@rmk

malle.viiburg@rmk.ee

**Arvamuse andmine Saverna spordiradade metsatööde plaani aastateks 2024-2031 kohta**

RMK on koos kohaliku omavalitsusega hinnanud, et Saverna spordiradade mets on kõrgendatud avaliku huviga (KAH) mets. Riigimetsamaad on alal kokku 2,4 ha, millest majandatavat metsa on 2,2 ha.

Selleks, et ühtlustada metsade vanuselist jaotust ja tagada spordiraja äärse metsa püsimine, tuleb siinseid metsi järk-järgult uuendada. RMK uuendab metsi põhimõttel, et alal kasvaks tulevikus raiutud metsaga vähemalt samaväärne mets ja kohtades, kus see on võimalik, kasutatakse selleks turberaiet.

Võttes arvesse seadusandluses toodud piiranguid ja ala majandatava metsa vanuselist ja puuliigilist koosseisu ning kasvutingimusi, on spordiradade ümbruses plaanitud kasvavate riigimetsade uuendamiseks teha lähema 10 aasta jooksul uuendusraiet kokku 1,70 ha.

Lageraie kasuks langetati otsus, kuna selle käigus on võimalik välja raiuda küpsed kuused ja kujundada mändidest-kaskedest säilikpuudega (raie alale jäetakse ca 50 säilikpuud) spordiradade vahetusse lähedusse parkmetsa-ilmeline metsaosa. Raie teostamise aeg on kavandatud 2024.aasta augustiks-septembriks. Kaasatakse raie läbiviimist nõustama spordiradade rentnike esindajad. Raiutud alal mineraliseeritakse maapind ja 2025.aasta kevadel istutakse sinna männid.

Kõigil uuendusraietega raiutud aladel tehakse töid, mis tagavad uute puude kasvama mineku raiutud eraldistel. Raiutud eraldistele istutatakse männid, kuna männikud, segus kase ja kuusega, on pikaealisemad ja kahjustustele vastupidavamad. Raied plaanitakse 2024.aastal ja uue metsa istutada 2025.aastal.

08.09.2023 toimunud avakoosolekul-metsaringkäigul vaadati osalejatega üle terviseraja äärsed metsaosad. Avakoosolekul tehti ettepanek, et raie on vajalik ja see tuleks teha ühel aastal ning korraga.

Tuleks vältida iga-aastaseid sanitaarraieid (SR) küpsete-kuivavate-tuuleheite kuuskede raieks.

Metsaeraldiste piire on 08.09.2023 koosoleku ettepaneku alusel muudetud-täpsustatud. Suurenes põhjapoolse eraldise 21 pindala, millele järgneva kümnendi jooksul raieid ei kavandata. Mõnevõrra suurenes ka jõeäärse koosluse, eraldise 22 pindala, millel võib radade rentnik teha vajadusepõhist võsaraiet radade valgustatuse parendamiseks. Kavandatav lageraie

(LR) saab sisult olema kujundusraie, mille tulemusel tekib terviseradade äärde parkmetsale sarnanev metsaosa. Alternatiivne ettepanek oli jätkata üksnes hädavajalike sanitaarraietega. Samuti väljendati kartust, et lageraie avab radade serva maanteemürale jm kahjulikele mõjudele.

Koostatud metsade majandamise plaan ja raiete ulatus, on kompromiss. Maantee mõjusid on võimalik vältida noore metsa puhverribaga. Järgneva kümnendi jooksul ei plaanita raieid eraldisel 21.

Kanepi vallavalitsus, tutvunud Saverna spordiradade metsatööde plaaniga aastateks 2024-2031 ja võttes arvesse eelnevat, kooskõlastab vallavalitusele esitatud metsatööde plaani.

Lugupidamisega

*/allkirjastatud digitaalselt/*

Mikk Järv

Kanepi vallavanem

Urmas Kolina

keskkonnaspetsialist

53014438

[urmas.kolina@kanepi.ee](mailto:urmas.kolina@kanepi.ee)

Turu põik 1 Telefon 797 6311 Arvelduskonto

Kanepi alevik EE152200001120263205

63101 PÕLVA MAAKOND E-post: [**vald@kanepi.ee**](mailto:vald@kanepi.ee)

Registrikood 77000186 Internet: [**www.kanepi.ee**](http://www.kanepi.ee)